– Складана, вядома. Але калі было лёгка? Заўсёды ў мяне неяк супадалі сесія і важныя канцэрты. Але ж з той падтрымкай, якая ёсць у мяне цяпер, я з усім спраўлюся, упэўненая. Пакуль ёсць людзі, якія вераць у мяне, якія дапамагаюць, я буду працаваць на мяжы сваіх магчымасцяў. Падтрымка роднага ўніверсітэта праяўляецца вельмі моцна, што мяне матывуе. Студэнты, якія ведаюць на памяць песню і прысуджаюць “Чалавека года”, і выкладчыкі, якія дзеляцца ідэямі для нумара і абяцаюць галасаваць у фінале – што можа быць лепей?